[{"text_idx": "#000004", "text": "Disgrifiad o\u2019r llun, Mae yma ddigon o fresych i fwydo gorllewin Cymru!"}, {"text_idx": "#000006", "text": "Ta beth yn o\u0302l i'r stori... Penderfynais fy mod i ddim eisiau prynu llysiau a frwythau o'r archfarchnad oherwydd fi wedi cael llond bola o safon y cynnyrch."}, {"text_idx": "#000007", "text": "Yn y pentref nesa i ni, sef Gorseinon, mae yna siop leol sy'n gwerthu llysiau a ffrwythau ac mae llawer o'r cynnyrch yn dod o'i fferm yn y Gw\u0302yr. Roeddwn i wedi taro'r jacpot pan nes i ddod o hyd i'r siop! Roeddwn i wrth fy modd, siopa mewn siop leol ond 10 munud o'r ty\u0302 ac yn gwybod yn union o le mae'r llysiau wedi dod."}, {"text_idx": "#000008", "text": "Gan bod mis Tachwedd yn fis tywyll a diflas yn arferol, doedden i ddim eisiau dilyn thema tywyll gan bod angen codi ag ysbrydoli calonnau cyn y Nadolig. Felly gofynnais i'r ddwy chwaer sydd yn rhedeg y siop os allen i dreulio diwrnod yn eu cwmni i weld sut mae'r llysiau yn cael eu pigo ac yna eu gosod yn y siop. Taith y llysiau o'r cae i'r siop!"}, {"text_idx": "#000009", "text": "Felly dyma gyfres o luniau sy'n dangos y gwaith caled sydd yn mynd i mewn i dyfu a gwerthu llysiau lleol."}, {"text_idx": "#000010", "text": "Disgrifiad o\u2019r llun, Ymhen oriau bydd y cynnyrch ar silff y siop"}, {"text_idx": "#000011", "text": "Disgrifiad o\u2019r llun, Mae yna gynhaeaf toreithiog ar gefn y trelar"}, {"text_idx": "#000012", "text": "Disgrifiad o\u2019r llun, Dim ond y llysiau gorau sydd yn cael eu dethol"}, {"text_idx": "#000013", "text": "Disgrifiad o\u2019r llun, Nawr mae'r broses o lanhau'r llysiau yn dechrau"}, {"text_idx": "#000014", "text": "Disgrifiad o\u2019r llun, Mae angen gofal wrth ddidoli"}, {"text_idx": "#000015", "text": "Disgrifiad o\u2019r llun, Y cyflenwad diweddaraf yn cyrraedd y siop"}, {"text_idx": "#000016", "text": "Disgrifiad o\u2019r llun, Rhaid gwneud yn siw\u0302r bod y llysiau yn edrych ar eu gorau"}, {"text_idx": "#000018", "text": "Dyma un o'r profiadau gorau dwi wedi cael fel ffotograffydd, dwi mor ddiolchgar fy mod wedi cael y cyfle. Braint bu gweld y gwaith caled sy'n mynd mewn i gynhyrchu llysiau sydd wedi gwneud i mi werthfawrogi a defnyddio cynnyrch lleol hyd yn oed yn fwy nag oeddwn i o'r blaen!"}, {"text_idx": "#000023", "text": "Ail berson wedi marw ar o\u0302l gwrthdrawiad Caerffili"}, {"text_idx": "#000028", "text": "Fideo: Rhyddhau hanner miliwn o glipiau archif"}]